முன்னை
'''முஞ்ஞை, முன்னை, மின்னை, பசுமுன்னை''' (''Premna mollissima,'' ''the dusky fire brand mark'') என்பது  Lamiaceae குடும்பத்தைச் சேர்ந்த ஒரு தாவரமாகும். இது  8 மீட்டர் வரை வளரக்கூடிய சிறிய மரமாகும் அல்லது புதர் ஆகும். இதன் இலைகளை முன்னைக் கீரை என்பர். இது [[இந்தியா]], [[வங்காளதேசம்]] மற்றும் [[இலங்கை]]யில் காணப்படுகிறது.
 
 == விளக்கம் ==
 இது பூக்கும் இரு வித்திலைத் தாவரமாகும். இது ஒரு புதர்ச்செடி. சிறுமரமெனவும் கூறுவர் 20-25 அடி உயரம் (6-8 மீ) வரை பரவி வளரும். இம்மரத்தின் பட்டையானது சாம்பல் முதல் வெள்ளை நிறத்தில் இருக்கும். தனியிலை சிறியது முட்டைவடிவானது, இலை நுனி கூரியது, பளபளப்பானது, பசியது. இலையில் நுண்மயிர் இருக்கும். இலை வரம்பு நேரானது. இலை நரம்பு 4.3, 2. இலைக்காம்பு 0.5-1.5 அங்குலம் நீளமானது. காய்ந்த இலை கறுப்பு அல்லது நீல நிறமாக இருக்கும்.&lt;ref&gt;{{Cite web|url=http://tropical.theferns.info/viewtropical.php?id=Premna+mollissima|title=Premna mollissima - Useful Tropical Plants|website=tropical.theferns.info|access-date=2019-10-26|archive-date=2018-06-25|archive-url=https://web.archive.org/web/20180625050456/http://tropical.theferns.info/viewtropical.php?id=Premna+mollissima|url-status=}}&lt;/ref&gt; 
 == மலர் ==
 இதன் மலர்கள் பசுமை கலந்த வெண்மை நிறமானது மலரின் இதழ்கள் இரு பகுதியான உதடுகள் போன்றவை. மேற்புறம் 2 இதழ்களும் அடிப்புறம் 3 இதழ்களும் இணைந்தவ. இதன் புல்லி வட்டத்தில் ஐந்து புறவிதழ்கள் இரு பிளவானது. மேற்புறத்தில் இரு இதழ்களும் அடிப்புறத்தில் மூன்று இதழ்களும் இணைந்தவை. அல்லி வட்டமானது அடியில் அல்லியிதழ்கள் இணைந்து குழல்வடிவாயிருக்கும் ஐந்து சிறிய மடல்கள் இரு பிளப்பாக (2 + 3) இருக்கும். நுண்மயிர் உட்புறத்தில் அடர்ந்திருக்கும். மகரந்த வட்டத்தில் 4 தாதிழைகள்: 2 குட்டையாக இருக்கும். அகவிதழ்க்குழலின் அடியில் ஒட்டிக்கொண்டிருக்கும். தாதுப்பை முட்டைவடிவானது. சூலக வட்டத்தில் இரண்டு சூலிலைச் சூலகம். நான்கு சூல்கள் சூல்தண்டு நீளமானது. சூல்முடி இரு பிளவானது.
 == கனி ==
 ட்ரூப் எ ன ப் ப டு ம் சதைக்கனி. புல்லியின் மேல் ஒட்டிக்கொண்டு இருக்கும். உருண்டையானது. கனியின் நடுவே உள்ள சதையுறை மெல்லியது: உள்ளுறை வலியது. ஒரே ஒரு பைரீன் எனப்படும் கனி உண்டாகும். உட்கூடு உடையது. விதை சற்று நீளமானது. விதையுறை மெல்லியது. விதையிலைகள் தட்டையாக இருக்கும் ஆல்புமின் இல்லை.&lt;ref&gt;http://indiabiodiversity.org/species/show/264097&lt;/ref&gt;
 == இந்தியாவில் காணப்படும் இடங்கள் ==
 இத்தாவரமானது கருநாடகத்திலும், தென்னார்க்காடு முதல் திருநெல்வேலி வரையிலும், மேற்குக் கடல் ஓரமுள்ள கொச்சின் முதலிய இடங்களிலும் வளர்கிறது. 
 == பயன்கள் ==
 இது ஒரு நல்ல மருந்துச்செடி, ஒருவகையான மணம் இலைகளில் உண்டு. இதன் இலைகளை முன்னைக் கீரை என்று உணவாகக் கொள்ளப்படுகிறது. முன்னை இலைகளைப் பசும்பாலில் அரைத்து அமாவாசை நாள்களில் உட்கொண்டால், உடம்பின் மேல் உள்ள பலவகையான சரும நோய்களும் தீரும் என்பர்.
 == இலக்கிய்களில் ==
 சங்க இலக்கியங்களுள் புறநானுற்றில் காணப்படும் முஞ்ஞை என்பது ஒரு புதர்ச்செடி இது. இந்த முஞ்ஞை புதர்ச் செடியைப் பற்றிப் புறநானுாற்றுப் பாடல்கள் மட்டும் கூறுகின்றன அவை பின்வருமாறு.
 
 ''இடுமுள் படப்பை மறிமேய்ந்து ஒழிந்த''&lt;br&gt; 
 ''குறுநறு முஞ்ஞைக் கொழுங்கண் குற்றடகு''&lt;br&gt; 
 ''புன்புல வரகின் சொன்றியொடு பெறுஉம்'' -புறநானூறு 197: 10-12
 
 ''முன்றில் முஞ்ஞையொடு முசுண்டை பம்பி''&lt;br&gt; 
 ''பக்தர் வேண்டாப் பலர் தூங்கு கீழல்'' -புறநானூறு 3 20: 1-2
 
 ''தாளிமுதல் டிேய சிறுகறு முஞ்ஞை''&lt;br&gt; 
 ''முயல் வந்து கறிக்கும் முன்றில்''&lt;br&gt; 
 ''சறுார் மன்னனைப் பாடினைசெலினே'' -புறநானூறு.328:14-16
 
 இம்மூன்று  புறநானூறு செய்யுள்களின் மூலம், இப்புதர்ச்செடியைப் பற்றி அறியக்கூடியனவானது; முசுண்டைக் கொடியும் இதனிற் படரும். அதனால் இது நல்ல நிழல் தரும்; இதனடியில் பலர் சேர்ந்து துயிலுதற்கும் உதவும்: இதன் இலைகள் சிறியன; ஒருவகையான நறுமணம் தருவன: இலைகளை ஆடும், முயலும் தின்பதுண்டு: ஆடு மேய்ந்தொழிந்த இவ்விலைகளை எளியோர் வரகரிசிச் சோற்றுடன் தின்பதுண்டு. இக்குறிப்புகளைத் தவிர வேறு யாதும் இச்செடியைப் பற்றி அறிய முடியவில்லை. குறிஞ்சிப் பாட்டில் முஞ்ஞை கூறப்படவில்லை.&lt;ref&gt;[https://ta.wikisource.org/wiki/%E0%AE%AA%E0%AE%95%E0%AF%8D%E0%AE%95%E0%AE%AE%E0%AF%8D:%E0%AE%9A%E0%AE%99%E0%AF%8D%E0%AE%95_%E0%AE%87%E0%AE%B2%E0%AE%95%E0%AF%8D%E0%AE%95%E0%AE%BF%E0%AE%AF%E0%AE%A4%E0%AF%8D_%E0%AE%A4%E0%AE%BE%E0%AE%B5%E0%AE%B0%E0%AE%99%E0%AF%8D%E0%AE%95%E0%AE%B3%E0%AF%8D.pdf/598 சங்க இலக்கியத் தாவரங்கள், டாக்டர் கு. சீநிவாசன், பக்கம் 584-587]&lt;/ref&gt;
 == குறிப்புகள் ==
 {{Reflist}}
 
 [[பகுப்பு:சீனத் தாவரங்கள்]]
 [[பகுப்பு:கீரைகள்]]
 [[பகுப்பு:மூலிகைகள்]]